מעודכן 21/6/2017  
 לאחר ישיבה של חברי הועד המנהל

**כללים ותנאים לזכאות למתן סיוע לחברי העמותה**

|  |  |
| --- | --- |
| **1.** | **בכללים אלה "הקרן" משמעה**- קרן כספית משותפת להנהלת אוניברסיטת חיפה (להלן "האוניברסיטה") ולעמותה לסיוע לנזקקים מבין עובדי המינהל של אוניברסיטת חיפה (להלן- "העמותה") ובכלל זה הסדרת ביטוח בריאות לעובדי המינהל באוניברסיטה.  הקרן מתנהלת במסגרת העמותה ומקורותיה הכספיים יהיו מתוך הפרשות חודשיות של חברי העמותה והפרשה מקבילה של האוניברסיטה בגין כל חבר.  למועד חודש ינואר 2001 יפריש כל חבר בעמותה לקרן סך של 19,27 ₪ (צמוד לתוספת היוקר) מידי חודש וסכום מקביל יופרש ע"י האוניברסיטה. |
| **2.** | **מטרה**- כללים אלה נועדו לקבוע כללי זכאות וקריטריונים לסיוע מהקרן. |
| **3.** | **ייעוד כספי הקרן**- הקרן מיועדת לסיוע לעובדים זכאים, שהם חולים במחלות קשות, או שהם מקרים סיעודיים, או שהם נעדרים לזמן ממושך מעבודתם, הכל כמפורט בכללים אלה. |
| **4.** | **זכאים**- הקרן מיועדת לסיוע לעובדי הסגל המינהלי המשלמים מס ועד, כמפורט להלן, אשר הצהירו בכתב על רצונם להצטרף לעמותה ולאחר תקופת אכשרה של 12 חודשים מיום הצטרפותם לעמותה:  א. עובד סגל מנהלי.  ב. עובד סגל מנהלי חדש המתקבל למשרה תקנית (מסלול קביעות).  ג. עובד מנהלי המועסק עפ"י חוזה . |
| 5. | **הסיוע יוגש במקרים הבאים ועל פי הנוהל והקריטריונים המפורטים בכללים אלה:**  **5.1.במקרים של מחלות חמורות כהגדרתן להלן:**  **5.1.1. התקף לב (אוטם שריר הלב)**- הרס חלק משריר הלב .(MYOCARDIUM)  כתוצאה מסתימה בכלי דם כלילי המגבילה את אספקת הדם לאותו חלק.  האבחנה חייבת להיתמך ע"י כל שלושת הקריטריונים הבאים :  1.1. כאבי חזה אופייניים  1.2 שינויים חדשים ב- א.ק.ג. המלווים בהופעת גלQ  1.3 עליה בערכי אנזימי הלב בדם מעל ערכי התקן.  **5.1.2. ניתוח לב**- ניתוח שבו מבוצע מעקף של חסימה בעורק כלילי ( לא כולל צנתור  העורקים הכליליים ופעולות הרחבה או חיתוך ללא פתיחת בית החזה ).  **5.1.3. צינתור**- תשלום עלות צינתור עד לסך- 8000 ש"ח , פעם אחת לכל מבוטח .  **5.1.4**  - **קוצב לב -** תשלום עבור קוצב לב8,000 ₪ פעם אחת לכול מבוטח.  **5.1.5 . בלוןPTCA** – כוללSTENT לפתיחת חסימות בכלי הדם הכליליים תשולם עלות  הבלון ו/או ה STENT לסך של -.8000 ש"ח , פעם אחת לכל מבוטח.  סכום זה יופחת מכל תשלום שיגיע בגין תביעה במקרה התקף לב, ניתוח לב  וצינתור לגבי אותו מבוטח.  **5.1.6. שבץ מוח**- מאורע צרבו וסקולרי המלווה בהרס רקמת מוח וחסר נוירולוגי  קבוע הנמשך מעל 6 שבועות . מאורע צרבו וסקולרי יכלול גם דימום תוך מוחי,  דמם תת עכבישי או תסחיף (אמבוליה ) למוח ממקור חוץ גולגולתי , הגורמים  לחוסר נוירולוגי קבוע למשך 6 שבועות לפחות.  **5.1.7. סרטן**- נוכחות גידול של תאים הגדלים באופן בלתי- מבוקר והחודרים  לרקמות הסביבה או לרקמות אחרות . מחלת הסרטן תכלול לויקמיות  ולימפומות למיניהן ומחלת הודג'קין.  **5.1.8**  **אי ספיקת כליות כרונית**- חוסר תפקוד כלייתי כרוני בלתי הפיך של שתי  כליות המחייב חיבור להמודיאליזה פריטונלית (תוך צפקית ) לצמיתות .  5.1.9 **השתלת איברים**- מצב בריאותי המחייב השתלת אחד מהאיברים הבאים  בגוף של תורם אנושי :  א. לב  ב. כליה  ג. כבד  5.10א'. **הפטיטיס C כרונית** – מצב בריאותי המחייב טיפול דומה לכימוטרפיה.  5.1.11 מחלות ניוון שרירים.  כל מקרה אחר מהמוגדר למעלה ייבחן ביחס להגדרות משרד הבריאות.  **5.2.** **במקרים רפואיים מיוחדים כהגדרתם להלן**:  זכאי לסיוע יחשב עמית שמצב בריאותו ותפקודו הגופני ירודים או ליקוי בריאותי קבוע   אשר בגינו אין סיבה רפואית מיידית לאשפוזו בבית חולים, אך בגינו הוא זקוק לעזרה   ממשית יום יומית בתנאי שמשך היעדרותו של העובד הינה מעל 4 שבועות ברציפות.  **5.3. במקרים של מחלה מתמשכת כהגדרתה להלן**:  זכאי לסיוע בגין מחלה מתמשכת יחשב מי שנאלץ להעדר מעבודתו תקופה העולה על  4 שבועות ברצף כתוצאה ממחלה, אשפוז בבית חולים, תאונה או ניתוח.  במידה והעובד נדרש עקב מחלה זו להעדר תקופות יותר ארוכות יטופל עפ"י סעיף 8.1.4.  5.4 **במקרים של מחלה חמורה** – זכאי לסיוע ברכישת תרופות שאינן בסל התרופות.  סיוע ראשוני לא יעלה על 15,000 ₪ לרבעון, עד לסכום כולל של 30,000 ₪ [התוספת כאן היא כדי להתאים למגבלה שבסעיף 8.1.2] |
| **6.** | **טיפול בבקשות לסיוע:**  עובד/ת יגיש טופס פניה (ראה נספח א) לסיוע למזכירות ועד ארגון הסגל המנהלי בצרוף מסמכים רפואיים הולמים, קבלות על הוצאות בגין המצב הרפואי או הסיעודי וכל מסמך ו/או אישור נוספים בתמיכה לבקשתו. אי צרוף אישורים ומסמכים כמפורט לעיל, עשוי לגרום לדחיית הבקשה.  הבקשה תופנה לועדה (כהגדרתה להלן) ע"י העובד עצמו או ביוזמת אגף משאבי אנוש וועד ארגון הסגל המנהלי .  תרשים המפרט את אופן הטיפול בבקשה (ראה נספח ב) |
| **7.** | **הועדה והדיון בה:**  בקשות לסיוע תובאנה לדיון והכרעה בפני ועדה המורכבת משלושה נציגי העמותה.  במקרה של ספק או חילוקי דעות באשר לזכאות לסיוע תתייעץ הועדה ברופא מומחה.  הועדה תתכנס בתוך שבוע מיום השגת הבקשה.  החלטת הועדה תימסר למגיש הבקשה לא יאוחר מ – 14 יום מיום כינוסה של הועדה. |
| **8.** | **הסיוע** –  8.1. סכומי הסיוע יהיו כמפורט להלן:  8.1.1.במקרים של מחלות חמורות (עפ"י סעיף 5.1)- סיוע חד פעמי עד סך 12,000 ₪.  במקרים מיוחדים ניתן לאשר עד שלוש פעמים נוספות סיוע עד סך של 12,000 ₪  בכול פעם כאשר פרק הזמן המינימלי בין סיוע לסיוע הוא 8 שבועות לפחות.  **8.1.2** במקרים של מחלות חמורות (עפ"י סעיף 5.1 )– סיוע חד פעמי ברכישת תרופות   שאינן בסל התרופות עד סך 30,000 ₪ בהתאם להצגת חשבוניות.  8.1.3. במקרים רפואיים מיוחדים (עפ"י סעיף 5.2)- סיוע של 6,000 ₪ בהעדרות של 4   שבועות. במקרים המחייבים המצאת אישורים רפואיים מידי 4 שבועות.  8.1.4 במקרים של מחלה ממושכת (עפ"י סעיף 5.3)- סיוע חד פעמי בסך של 6,000 ₪.  אם היעדרות העובד מן העבודה נמשכת תקופה העולה על שמונה שבועות,  ניתן לשקול מענק סיוע נוסף בסכום שתחליט הועדה ואשר לא יעלה על 6,000 ₪.  בהעדרות הנמשכת בין שנים עשר שבועות ועד שנה, רשאית הועדה לאשר   סיוע נוסף אשר לא יעלה על 6,000 ₪. לא ניתן לקבל סיוע שנתי העולה על 18,000 ₪.  8.1.5 במקרים של מחלה כרונית מתמשכת (עפ"י סעיף 5.3) – העולה על שישה חודשים,  רשאית הועדה לאשר סיוע עד 4 פעמים בשנה בסך של 6,000 ש"ח לרבעון.   8.1.6 במקרים של רכישת מכשור רפואי כתוצאה ממחלה חמורה רשאית הועדה לאשר   השתתפות חד פעמית של עד 50% מעלות המכשור ולא יותר מסך של 6,000 ₪ וכנגד הצגת  אישור רפואי וקבלה מקורית.  8.1.7 עובד שנקלע למצב של מקרה רפואי מיוחד, מחלה ממושכת או מחלה כרונית   מתמשכת כתוצאה ממחלה חמורה שבגינה הוא כבר קיבל סיוע, לא יהיה זכאי לקבל  סיוע על פי סעיפים 8.1.2, 8.1.3, ו-8.1.4   * 1. סכומי הסיוע, על פי החלטות הועדה, יועברו לזכאים בתוך 14 יום מיום החלטת הועדה.   2. ערעור – בהתאם לכללים אלה מקרה של דחיה/השלמת מסמכים ניתן לערער תוך שבוע   3. סכומי הסיוע המפורטים לעיל יעודכנו מפעם לפעם על פי החלטות הועדה. |